P6_TA(2005)0250

Omejevalni ukrepi za nekatere osebe (Sudan) *

Zakonodajna resolucija Evropskega parlamenta o predlogu Uredbe Sveta o uvedbi nekaterih posebnih omejevalnih ukrepov za nekatere osebe, ki ovirajo mirovni proces in kršijo mednarodno pravo v konfliktu v regiji Darfur v Sudanu (KOM(2005)0180 — C6-0138/2005 — 2005/0068(CNS))

(Postopek posvetovanja)

Evropski parlament,

- ob upoštevanju predloga Komisije Svetu (KOM(2005)0180) [1],

- ob upoštevanju besedila Sveta (8910/2005),

- ob upoštevanju skupnega stališča Sveta 2005/411/SZVP [2],

- ob upoštevanju člena 60 in člena 301 Pogodbe ES,

- ob upoštevanju člena 308 Pogodbe ES, v skladu s katerim se je Svet posvetoval s Parlamentom (C6-0138/2005),

- ob upoštevanju člena 51 svojega Poslovnika,

- ob upoštevanju poročila Odbora za državljanske svoboščine, pravosodje in notranje zadeve ter mnenja Odbora za razvoj (A6-0186/2005),

1. odobri predlog Komisije, kakor je bil spremenjen;

2. poziva Komisijo, naj ustrezno spremeni svoj predlog, na podlagi člena 250(2) Pogodbe ES;

3. poziva Svet, naj obvesti Parlament, če namerava odstopati od besedila, ki ga je Parlament odobril;

4. poziva Svet, naj se ponovno posvetuje s Parlamentom, če namerava bistveno spremeniti predlog Komisije;

5. naroči svojemu predsedniku, naj stališče Parlamenta posreduje Svetu in Komisiji.

BESEDILO, KI GA PREDLAGA KOMISIJA | SPREMEMBE PARLAMENTA |

Sprememba 1

Sklicevanje 2 a (novo)

| ob upoštevanju poročila mednarodne preiskovalne komisije za Darfur (ustanovljene v skladu z Resolucijo Varnostnega sveta Združenih narodov št. 1564(2004) z dne 18. septembra 2004), |

Sprememba 2

Uvodna izjava 2

(2) Skupno stališče 2005/XXX/SZVP med drugim predvideva izvajanje zamrznitve sredstev in ekonomskih virov navedenih oseb, ki po mnenju pristojnega Odbora za sankcije Združenih narodov ovirajo mirovni proces, predstavljajo nevarnost za stabilnost v Darfurju in regiji, kršijo mednarodno humanitarno pravo ali mednarodno pravo o človekovih pravicah ali so zagrešile druge zločine, kršijo embargo na orožje ali so odgovorne za nekatere vojaške zračne napade. Ti ukrepi sodijo na področje uporabe Pogodbe in zato se morajo, da bi se izognili kakršnemu koli izkrivljanju konkurence, izvajati z ukrepi Skupnosti, kolikor to zadeva Skupnost samo. | (2) Skupno stališče 2005/411/SZVP med drugim predvideva izvajanje zamrznitve sredstev in ekonomskih virov navedenih oseb, ki po mnenju pristojnega Odbora za sankcije Združenih narodov ovirajo mirovni proces, predstavljajo nevarnost za stabilnost v Darfurju in regiji, kršijo mednarodno humanitarno pravo ali mednarodno pravo o človekovih pravicah ali so zagrešile druge zločine, kršijo embargo na orožje ali so odgovorne za nekatere vojaške zračne napade. Ti ukrepi, katerih učinkovitost in dejanski vpliv na terenu pri preprečevanju masivnega kršenja človekovih pravic naj bi bil ocenjen v skladu z mehanizmom ocenjevanja, ki ja je treba še opredeliti, sodijo na področje uporabe Pogodbe in zato se morajo, da bi se izognili kakršnemu koli izkrivljanju konkurence, izvajati z ukrepi Skupnosti, kolikor to zadeva Skupnost samo. |

Sprememba 3

Uvodna izjava 3 a (novo)

| (3a) Skupnost pri uporabi ukrepov, predvidenih v resoluciji Varnostnega sveta Združenih narodov št. 1591(2005), zagotovi, da so ti ukrepi usklajeni postopki, ki se uporabljajo na podlagi Sporazuma o partnerstvu med članicami skupine afriških, karibskih in pacifiških držav na eni ter Evropsko skupnostjo in njenimi državami članicami na drugi strani, podpisanega 23. junija 2000 [3] v Cotonouju, zlasti členov 8 in 96 Sporazuma. |

Sprememba 4

Uvodna izjava 3 b (novo)

| (3b) Ukrepi, predvideni v tej uredbi, naj ne posegajo v sprejetje drugih ukrepov za izvajanje sporazuma o premirju, podpisanega 8. aprila 2004 v N'Djameni, v obveznost pregona in sojenja — v skladu z določbami mednarodnih konvencij o človekovih pravicah — oseb, osumljenih hujših kršitev človekovih pravic in mednarodnega humanitarnega prava, kot tudi ne v nadaljevanje preiskave tožilca Mednarodnega kazenskega sodišča za zločine v Darfurju, na podlagi ad hoc napotitve na Sodišče s strani Varnostnega sveta Združenih narodov, v skladu z resolucijo št. 1593(2005). |

Sprememba 5

Člen 2, odstavek 1

1. Vsa sredstva in gospodarski viri, ki pripadajo, so v lasti ali z njimi razpolagajo fizične ali pravne osebe, subjekti ali organi, navedeni v Prilogi I, se zamrznejo. | 1. Zamrznejo se vsa sredstva in ekonomski viri, ki pripadajo, so v lasti ali s katerimi razpolagajo fizične ali pravne osebe, subjekti ali organi, navedeni na seznamu, ki ga pripravi Komisija v skladu s členom 10. |

Sprememba 6

Člen 2, odstavek 2

2. Prepovedano je, neposredno ali posredno, dajati fizičnim ali pravnim osebam ali subjektom, navedenim v Prilogi I, na voljo ali v njihovo korist kakršna koli sredstva ali gospodarske vire. | 2. Fizičnim ali pravnim osebam, subjektom ali organom, navedenim na seznamu, ki ga pripravi Komisija v skladu s členom 10, ne smejo neposredno niti posredno biti na voljo ali v korist nobena sredstva ali ekonomski viri. |

Sprememba 7

Člen 4, točka (c)

(c)zadržanje ali razsodba ni v korist osebam, subjektom ali organom, navedenim v Prilogi I; | (c)zastavna pravica ali odločba ni v korist osebam, subjektom ali organom, navedenim na seznamu, ki ga pripravi Komisija v skladu s členim 10; |

Sprememba 8

Člen 7, odstavek 3

3. Vsi podatki, poslani ali prejeti v skladu z odstavkoma 1 in 2, se uporabijo samo za namene, za katere so bili poslani ali prejeti. | 3. Vsi podatki, poslani ali prejeti v skladu z odstavkoma 1 in 2, se uporabijo samo za namene, za katere so bili poslani ali prejeti. Uporabljajo se samo za obdobje, ki je potrebno za zamrznitev sredstev in ekonomskih virov, in v skladu s predpisi o varstvu podatkov. |

Sprememba 9

Člen 8a (novo)

| Člen 8a Fizične in pravne osebe, subjekti in organi, katerih sredstva in ekonomski viri so bili neupravičeno zamrznjeni, prejmejo povračilo v znesku, ki je sorazmeren z naravo in obsegom neupravičeno nastale škode. |

Sprememba 10

Člen 10, odstavek 1

1. Komisija je pooblaščena za: (a)spremembe Priloge I na podlagi odločitev, ki jih je sprejel bodisi Varnostni svet Združenih narodov bodisi Odbor za sankcije; in(b)spremembe Priloge II na podlagi podatkov, ki so jih posredovale države članice. | 1. Komisija je po posvetovanju z Evropskim parlamentom pooblaščena za: (a)pripravo in spremembe seznama fizičnih ali pravnih oseb, subjektov ali organov iz člena 2, katerih sredstva in ekonomski viri se zamrznejo, ter popravke seznama, če je dokazano, da vsebuje napake, na podlagi odločitev, ki jih je sprejel bodisi Varnostni svet Združenih narodov bodisi Odbor za sankcije; in(b)spremembe Priloge na podlagi podatkov, ki so jih posredovale države članice.Komisija o pripravi in spremembi seznama iz točke (a) predhodno in zaupno seznani Odbor za državljanske svoboščine, pravosodje in notranje zadeve ter Odbor za razvoj Evropskega parlamenta. |

Sprememba 11

Priloga I

| Priloga se črta. |

[1] Še ni objavljeno v Uradnem listu.

[2] UL L 139, 2.6.2005, str. 25.

[3] UL L 317, 15.12.2000, str. 3.

--------------------------------------------------